CONVOCATORIA DE BOLSAS COMPLEMENTARIAS AO ESTUDO CURSO 2015/2016
ADMINISTRACIÓN LOCAL — Municipal — Lalín (Subvencións, 04/08/2015)

O Concello de Lalín convoca a concesión de bolsas complementarias ao estudo para o curso 2015/2016, conforme ás seguintes bases aprobadas pola Xunta de Goberno Local en sesión ordinaria celebrada o día 13 de xullo de 2015.1. A Constitución Española, no seu artigo 39, establece a obrigatoriedade dos poderes públicos de asegurar a protección social, económica e xurídica da familia.2. A Lei Orgánica 8/1985, do 3 de xullo, reguladora do dereito á educación establece, no seu artigo 1, que todos os españois teñen dereito a unha educación que lles permita o desenvolvemento da súa propia personalidade e a realización dunha actividade útil á sociedade.3. A Lei orgánica 2/2006, do 3 de maio, de educación establece, no seu artigo 4, que o ensino básico é obrigatorio e gratuíto para todas as persoas. Así mesmo, no seu artigo 83 recolle o establecemento de bolsas e axudas ao estudo para garantir a igualdade no exercicio do dereito á educación.4. A Lei 7/1985, Reguladora das bases de réxime local, modificada pola Lei 27/2013, de 27 de decembro, de racionalización e sostenibilidade da administración local, o Concello de Lalín ten competencias en materia de avaliación e información de situacións de necesidade social e atención inmediata a persoas en situación ou risco de exclusión social.5. A Lei 13/2008, do 3 de decembro, de servizos sociais de Galicia, o Título VII ocúpase da atribución de competencias ás administracións públicas de Galicia en materia de servizos sociais, estruturándoas en dous niveis: Xunta de Galicia e entidades locais, que deberán actuar conforme os principios de coordinación e cooperación. No artigo 60º atribúe aos concellos, entre outras competencias, a creación e o mantemento dos servizos sociais comunitarios básicos. O artigo 11º, establece as funcións dos servizos sociais comunitarios básicos, entre outras, a atención das situacións individuais e a participación na xestión das prestación económicas,. 6. A Lei 3/2011, do 30 de xuño, de apoio á familia e á convivencia de Galicia recoñece á familia como unha estrutura básica da sociedade e ámbito natural de desenvolvemento da persoa, regulando a obriga que os poderes públicos da Comunidade Autónoma de Galicia teñen de apoiar e protexer as familias e os seus membros, e, en especial, os nenos e as nenas e os e as adolescentes.7. A Lei 1/1996, de 15 de xaneiro, da protección xurídica do menor, no seu artigo 11 fala de que as administracións públicas facilitaran aos menores a asistencia axeitada para o exercicio dos seus dereitos e para isto articularán políticas integrais e compensatorias encamiñadas ao desenvolvemento da infancia, e a corrixir as desigualdades sociais. Constitúe o obxecto das presentes bases convocar as axudas, do Concello de Lalín, destinadas ás familias con dificultades socioeconómicas para a adquisicón de: a) Libros de texto para o alumnado de educación infantil, de ser o caso. b) Textos de lectura. c) Material escolar e/ou complementario. d) Vestiario, calzado e material deportivo. O crédito destinado ao financiamento destas axudas ascende a 18.000 €, con cargo á partida 326.481.00 do orzamento de gastos do presente exercicio. As axudas económicas reguladas nestas bases serán compatibles con calquera outra establecida tanto polas administracións públicas ou calquera dos seus organismos, entes ou sociedades, así como por calquera entidade pública sen prexuízo de que o importe das subvencións ou axudas en ningún caso poderá ser de tal contía que illadamente ou en concorrencia con outras subvencións, axudas, ingresos ou recursos supere o custo da actividade subvencionada. Para ser beneficiario/a desta axuda é preciso cumprir os seguintes requisitos na data de finalización do prazo de presentación de solicitudes: a) Ser pai/nai/titor ou titora legal do alumnado matriculado en educación infantil, primaria e educación secundaria obrigatoria nun centro educativo do Concello de Lalín durante o curso escolar 2015/16. b) Todos os membros da unidade de convivencia deberán de figurar empadroados e residir de modo efectivo no Concello de Lalín. As persoas estranxeiras que residan no Concello de Lalín poderán beneficiarse desta prestación, sempre que o/a solicitante se atope en situación administrativa regular e cumpran as condicións da Lei Orgánica 4/2000, sobre dereitos e liberdades dos estranxeiros en España, tendo ademais que reunir os demais requisitos establecidos nas presentes bases. c) Convivir, na unidade familiar, as/os alumnas/as para os que se solicita as axudas. d) Ter presentada a solicitude e documentación no prazo establecido. e) Non superar os ingresos económicos fixados na base sétima. f) Non ter pendente de xustificar ningunha subvención e/ou axuda de emerxencia/ inclusión social concedida polo Concello de Lalín. As/os solicitantes das axudas presentarán as súas solicitudes a través do Rexistro Xeral Municipal do Concello de Lalín, ou por calquera dos procedementos establecidos no artigo 38.4 da Lei 30/1992 do 26 de novembro de réxime xurídico das administracións públicas e do procedemento administrativo común na súa redacción dada pola Lei 4/1999 do 13 de xaneiro. O prazo de presentación de solicitudes estará aberto dende o día seguinte ao da publicación de estas bases no boletín oficial da provincia ata o 31 de agosto de 2015, inclusive. Segundo a disposición adicional octoxésima segunda da Lei 36/2014, de 26 de decembro de Orzamentos Xerais do Estado para o ano 2015, o IPREM para o presente exercicio queda fixado en 6.390,13 euros/anuais. En función desta contía, os ingresos económicos da unidade familiar non poderán superar os seguintes límites máximos de rendas obtidas no ano 2013: O baremo está calculado tomando como referencia o 125% do importe mensual do IPREM máis un incremento do 15% por cada membro adicional a partir do primeiro. Considéranse ingresos netos anuais da unidade familiar os ingresos globais da unidade familiar, descontando o alugueiro da vivenda ou amortización de préstamo da mesma, sen que estes superen 250 euros, e tamén serán deducibles os gastos fixos de calquera membro da mesma en razón de enfermidade ou problemática social con repercusións económicas que se deberán de xustificar e que serán estudadas en cada caso concreto. Tomarase o importe dos ingresos totais da unidade de convivencia que será o resultado da agregación das rendas do exercicio 2013 de cada un dos membros da unidade familiar, calculadas por agregación da base impoñible xeral coa base impoñible do aforro, excluíndose os saldos netos negativos de ganancias e perdas patrimoniais correspondentes ós exercicios anteriores. Deste resultado restarase a cota líquida resultante de autoliquidación. O resultado obtido constituirá os ingresos totais anuais da unidade familiar. Para o cómputo da renda familiar realizarase a seguinte operación coa declaración do IRPF: Terán a consideración de ingresos os de calquera procedencia: salarios, pensións contributivas e non contributivas, pensións alimenticias, prestacións, rendas, rendementos por actividades profesionais, industriais, agrarias, deportivas e artísticas, tanto de carácter fixo como eventual e outras. Nos casos de persoas que non estean obrigadas a presentar declaración da renda, tomaranse como ingresos os rendementos íntegros do certificado de imputacións do IRPF, emitido pola Axencia Tributaria, ó que se deducirán os gastos totais deducibles. No caso de variacións económicas substanciais no ano 2015 con respecto ao 2013, terase en conta as situacións sobrevidas e que sexan avaliadas polos/as traballadores/as sociais e que deberán ser reflectidas no correspondentes informes sociais, en base á situación actual que xustifique a/o solicitante. Teranse en conta, en ese caso, os ingresos totais da unidade familiar dos últimos 6 meses. Tendo en conta que as axudas están destinadas a familias con dificultades socioeconómicas, as solicitudes que cumpran os requisitos, valoraranse segundo os seguintes criterios: ingresos da unidade familiar, número de fillos/as en idade escolar e problemática social. Cada unha das solicitudes serán valoradas de acordo ao baremo establecido na base décima. Elaborarase unha listaxe de expedientes de maior a menor puntuación, concedéndose axudas ata o límite orzamentario establecido.8.1. A efectos de acreditar o cumprimento dos requisitos previstos na presente convocatoria considérase que forman parte da unidade de convivencia no momento de presentar a solicitude: a) A nai, o pai, no seu caso, o/a titor/a legal dos/as alumnos/as non separados legalmente, ou aínda cando o estean convivisen co/a alumno/a. b) Fillos/as menores de idade non emancipados/as. c) Fillos/as maiores de idade e maiores de 16 anos con ingresos que convivan no domicilio familiar.8.2. A xustificación documental dos membros da unidade familiar efectuarase mediante a presentación do/s libro/s de familia. No caso de fillos/as maiores de idade ou maiores de 16 anos que non convivan no domicilio familiar acreditarase a non convivencia mediante o correspondente certificado de convivencia.8.3. A separación ou divorcio acreditarase mediante a seguinte documentación: a) Na separación de feito achegarase xustificante de interposición da demanda de divorcio ou calquera outra documentación que avale esta situación. b) En caso de separación legal ou divorcio, deberá presentarse copia completa da sentencia xudicial que determine a mesma e o convenio regulador no que conste a atribución da garda e custodia do/a alumno/a.8.4. En caso de viuvez da nai/pai, acreditarase mediante certificado de defunción do/a cónxuxe que se trate.8.5. Tanto nos casos de separación ou divorcio como nos de viuvez si terá a consideración de membro computable o/a novo/a cónxuxe, parella de feito ou persoa unida por análoga relación de afectividade.8.6. No suposto de casos de custodia compartida presentarase unha única solicitude de mutuo acordo entre ambos proxenitores. Teranse en conta os ingresos de ambos proxenitores e dos restantes membros da unidade familiar do/a solicitante. As solicitudes serán acompañadas da seguinte documentación en caso de que non obre en poder do Concello de Lalín ou a mesma non estea actualizada: 1. Fotocopia do D. N. I. da/o solicitante ou pasaporte ou NIE.2. Presentación do Libro de Familia completo ou documentación oficial acreditativa dos membros da unidade familiar coas súas datas de nacemento.3. Xustificación da situación económica e laboral de todo o ano 2013 de tódolos membros que configuran a unidade familiar, a través de: • Certificacións de empresa ou fotocopias das nóminas. • Certificacións do INEM sobre prestacións desemprego • Certificacións sobre pensións. • Convenio regulador e documentos xustificativos das achegas económicas actualizados, nos supostos de separación o divorcio. No seu defecto declaración xurada de non percibir pensión alimenticia. • No suposto de que existe imposibilidade de documentar determinadas situacións económicas, esta deberá acreditarse mediante declaración xurada dos/as interesados/as. • Calquera outro documento xustificativo de ingresos.4. Declaración do IRPF do exercicio 2013, no suposto de facela, correspondentes a cada un dos membros computables da unidade familiar; ou certificado negativo, no suposto de non estar obrigado a realizala, expedido pola Administración Tributaria de Facenda. (poderá ser solicitado polo Concello, previa autorización do/a interesado/a). 5. No caso de que na unidade familiar existan persoas en idade laboral (maiores de 16 anos) que non traballen, deberán presentar informes da vida laboral, expedido pola Tesourería da Seguridade Social ou, no seu caso, certificación negativa de alta.6. Certificación da matrícula no centro educativo ou xustificante de reserva de praza para o curso escolar 2015/2016, no que conste o ciclo.7. Xustificación, no seu caso, do alugueiro da vivenda ou amortización do préstamo bancario para adquisición da mesma (ano 2013). 8. Fotocopia da certificación do grado de discapacidade e/ou de dependencia, no caso de que algún membro da unidade familiar estea afectado por ela, ou resolución de invalidez.9. Declaración de axudas, bolsas e subvencións solicitadas e/ou concedidas para a adquisición de libros e/ou material escolar.10. Calquera outra documentación que se considera conveniente na tramitación do procedemento. No suposto de que algúns documentos requiridos non poidan presentarse por impedimento legal ou administrativo, substituirase por unha declaración xurada de compromiso.1. Situación económica da unidade familiar Para avaliar a situación económica, tanto da unidade familiar coma da unidade de convivencia partirase dos ingresos netos medios mensuais da unidade familiar establecidos na presente convocatoria. Tomándose como Base de cálculo a contía de 532,51 €, correspondente ao IPREM. A base de cálculo terá un valor constante de 50 puntos. Para efectos de contabilidade da puntuación partirase dos ingresos netos medios mensuais da unidade familiar (segundo o establecido na base oitava das presentes bases), puntuándose da seguinte forma: **os ingresos inferiores a base de cálculo, contados a partir dela de forma consecutiva e en sentido decrecente, computarase por tramos de 6,00 €. A cada tramos daráselle un valor de 2 puntos. A puntuación final, se obterá adicionando ó valor constante de 50 puntos, o resultado do valor da suma dos tramos indicados. **os ingresos superiores a base de cálculo, daráselle unha puntuación de menos 1 punto por cada tramo de 12 € superiores á base de cálculo. A puntuación final se obterá restando o valor constante de 50 puntos, a suma negativa correspondente o resultado do valor da suma de tódolos tramos a considerar.2. Número de Membros da Unidade Familiar: a cada membro da unidade familiar daráselle un punto.3. Número de Membros da Unidade Familiar que cursen estudos. A partir de 8 menores escolarizados/as incrementaranse 10 puntos por cada membro estudante que se sumarán aos puntos anteriores.4. Criterios Sociais. A valoración das solicitudes farase segundo a puntuación total acadada nos apartados 1,2,3 e 4. En virtude do obxecto e obxectivos de estas axudas, as solicitudes que acaden puntuación nos criterios sociais terán prioridade sobre aquelas que carezan de puntuación en este apartado. No suposto de igualdade na puntuación final entre solicitantes, establecerase a seguinte orde de prioridade: 1º. Maior puntuación no apartado criterios sociais.2º. Maior puntuación no apartado de situación económica da unidade familiar.3º. Número de rexistro de entrada da solicitude. No suposto de igualdade na puntuación final entre solicitantes sen valoración da problemática social establecerase a seguinte orde de prioridade: 1º. Maior puntuación no apartado de situación económica da unidade familiar.2º. Número de rexistro de entrada da solicitude No suposto de que o número de solicitudes que reúnan os requisitos esixidos supere o importe destinado ás mesmas, darase prioridades ás de aquelas familias que obteñan unha maior puntuación segundo o baremo. A contía das bolsas será por un importe único de 100 € por alumno/a matriculado/a.1. Estas contías serán aboadas ás persoas solicitantes mediante a entrega de un ou dous vales, xa que se entregará un vale por concepto (librería e outro para roupa, zapatos e materal deportivo), sen que o importe total da suma dos vales supere os 100€. Os vales deberán ser cambiados nalgunha das librarías/comercios adheridos ó programa e polo importe máximo que figura no documento. O vale destinarase á adquisición do material ao que fai referencia o obxecto de estas bases. Se o importe do material, vestiario e calzado adquirido é superior ao valor do vale, a diferenza será aboada polo/a solicitante. Non se asumirá máis que o importe consignado no vale.2. A sinatura do/s vale/s e a súa entrega implica a súa conformidade co material, vestiario e calzado entregado. Unha vez entregados á libraría e/ou comercio adheridos ó programa quedará en posesión do correspondente vale, debendo sinalar o establecemento os conceptos dos libros, material, calzado ou vestiario que se facilitan integramente con cargo ao mesmo.3. Os vales non poderán ser fraccionados, é dicir, o importe total de cada vale só pode ser utilizado nun único establecemento.4. Os establecementos, unha vez entregada a totalidade do material que se adquire co importe do vale, dirixirán as facturas ao Concello de Lalín.5. Os vales deberán ser entregados nas librarías/comercio adheridos ó programa, o antes posible rematando o prazo de entrega o día 30 de novembro. As solicitudes serán avaliadas polos/as traballadores/as sociais da Concellería de Benestar de conformidade cos criterios que se determinan na base décima, e farán constar expresamente que da información que obra no seu poder, despréndese que os/as beneficiarios/as cumpren todo os requisitos necesarios para acceder ás bolsas, o que quedará reflectido no informe social, no que figurarán os datos da persoa solicitante, dos/as menores, composición da unidade familiar e a puntuación acadada en función dos criterios de baremación. Se fose necesario, requirirá para que no prazo de dez días hábiles se subsane a solicitude ou complete a documentación perceptiva, coa advertencia de que, de non facelo así, teráselle por desistido da súa petición de conformidade ao establecido na Lei 30/1992, do 26 de novembro, do Réxime Xurídico das Administracións Públicas e do Procedemento Administrativo Común. Os/as traballadores/as sociais elaborarán unha relación con todos/as os/as solicitantes coa puntuación acadada ordenada de maior a menor resolvendo que as axudas sexan: — Concedidas: reseñarase a axuda de cada beneficiario/a. — Denegadas: farase constar sempre a causa da denegación. A listaxe será elevada ao Concelleiro de Benestar para a elaboración da proposta que se someterá á Xunta de Goberno Local, que acordará a súa concesión ou denegación. O prazo máximo de resolución será o establecido no artigo 25.4 da Lei Xeral de Subvencións. O vencemento do prazo máximo sen terse notificado a resolución lexítima ás persoas interesadas para entender desestimada por silencio administrativo a súa solicitude de acordo co artigo 25.5 da L. X. S. No caso de resultar denegadas farase constar algúns dos seguintes motivos: — Presentación da solicitude fóra de prazo. — Presentación da documentación requirida fóra de prazo. — Non presentación da documentación. — Superar o límite de ingresos estipulado na base sétima. — O/A alumno/a non está matriculado/a. — Non convivir na unidade familiar do/a solicitante, os/as alumnos/as para os que se solicita axudas. — Non cumprir algunha/s das obrigas estipuladas na cláusula seguinte. — Falta de dotación orzamentaria.1. Cumprir as actividades obxecto de subvención, é dicir, realizar o gasto nos conceptos que se sinalan na base segunda para o/s curso/s no/s que acredita matrícula.2. Someterse ás actividades de control e fiscalización realizadas por parte do Concello para comprobar a veracidade dos datos consignados na documentación e o cumprimento dos requisitos para a percepción da axuda.3. Comunicar á Concellería de Benestar calquera modificación das circunstancias tidas en conta para a concesión da axuda.4. Cumprir coas obrigas parentais relacionadas coa escolarización: asistencia, evitar absentismo, comunicación regular en titorías, uso responsable do material. 5. Autorizar á educadora familiar da Concellería de Benestar para que, a través do Protocolo de Coordinación socio-educativa, se leven a cabo o seguimento da adquisición e uso do material adquirido con cargo a bolsa complementaria concedida. O non cumprimento de algunha destas obrigas conlevará a denegación de posibles solicitudes posteriores presentadas a este Concello. Contra as resolucións administrativas que se adoptan na súa execución das presentes bases poderá interpoñerse, potestativamente, recurso de reposición perante o órgano que a ditou no prazo dun mes, dende a notificación da resolución. Entenderase desestimado si transcorre outro mes sen contestar; neste caso poderá interpoñerse recurso contencioso-administrativo perante o Xulgado do Contencioso Administrativo tal como prevé o artigo 8 da Lei 29/1998, de 13 de xullo, reguladora da Xurisdición contencioso-administrativa, no prazo de dous meses. De acordo co disposto na Lei orgánica 15/1999, do 13 de decembro, de protección de datos de carácter persoal, infórmase de que os datos de carácter persoal que se faciliten na participación do presente procedemento serán incorporados nun ou varios ficheiros, cuxo responsable é o Concello de Lalín, con domicilio en Praza de Galicia, s/n -Lalín– Pontevedra, onde se poderán exercitar en todo momento os dereitos de acceso, rectificación, cancelación e, se é o caso, o de oposición. Mediante a participación no presente procedemento, os titulares dos datos persoais facilitados consenten expresamente o seu tratamento coa finalidade de levar a cabo a tramitación deste procedemento. En todo aquelo non previsto nas presentes bases, serán de aplicación as normas básicas da Lei xeral de subvencións e da Lei de subvencións de Galicia sobre causas de invalidez (artigo 36 LXS e 32 LSG), causas e réxime de reintegro da subvencións (artigo 37 LXS e 33 LSG), réxime de infraccións e sancións en materia de subvencións e, en xeral, con carácter pleno ou supletorio, no non previsto, a Lei xeral de subvencións e o seu regulamento de desenvolvemento, RD 887/2006, de 21 de xuño; a lexislación básica do Estado de réxime local; a Lei 9/2007, de subvencións de Galicia; as bases de execución do orzamento do Concello de Lalín para o ano 2015; as restantes normas de dereito administrativo e, no seu defecto, as normas de dereito privado. Lalín, 6 de xullo de 2015.—O Concelleiro Delegado de Benestar Social, Nicolás González Casares.